Pateikiame Jums asociacijos "Žinių ekonomikos forumas", Lietuvos pramonininkų konfederacijos, Lietuvos inovacijų centro, Lietuvos lazerių asociacijos, Lietuvos inžinerinės pramonės asociacijos "Linpra", Technologijų ir inovacijų paramos verslui asociacijos bendrus jungtinius pasiūlymus ir pastabas dėl LR Ūkio ministerijos priemonės NR. 03.2.1-LVPA-K-801 „NAUJOS GALIMYBĖS LT“ projektų finansavimo sąlygų aprašo NR. 3:

|  |  |
| --- | --- |
| **PFSA nuostata** | **Pastabos/pasiūlymai** |
| 17. Pagal Aprašą finansavimui gauti pareiškėjas gali teikti tik vieną paraišką. | Vadovaujantis PFSA, visa nauda, kurią pareiškėjas gaus vykdydamas veiklą projekte, turi būti visiškai perduota galutiniam naudos gavėjui, ir pareiškėjas kaip tarpininkas negauna jokios naudos (t. y. gautos pajamos padengia tik patirtas išlaidas). Nepriklausomai nuo to, kiek projektų įgyvendina vienas ar kitas pareiškėjas, konkurencija nebus pažeidžiama.  Projekte naudą gauna tik projekte dalyvaujančios MVĮ, kurios prisiima atitinkamus įsipareigojimus dėl jų eksporto padidėjimo. Eksporto didėjimui įtakos turi ir tai, kaip projekte efektyviai veikia pareiškėjas. Tai yra, pareiškėjas turi įtakos ne tik projekte dalyvaujančių MVĮ verslo plėtrai ir jų eksporto didėjimui, bet ir priemonės lėšų investavimo efektyvumui.  Be to, MVĮ konkurenciniais sumetimais gali pagrįstai norėti dalyvauti skirtinguose projektuose, įgyvendinamuose to paties pareiškėjo tame pačiame EVRK2 sektoriuje.  Nustačius, kad „pareiškėjas gali teikti tik vieną paraišką“ bus apriboti MVĮ teisėti lūkesčiai pasirinkti vieną ir ar kitą pareiškėją, bei maksimaliai efektyviai pasinaudoti priemonės teikiamomis investicijomis.  **Siūlome:**  *Atsisakyti nuostatos, kad pagal Aprašą finansavimui gauti pareiškėjas gali teikti tik vieną paraišką* |
| Naudos ir kokybės vertinimo kriterijai:   1. Pareiškėjo patirtis, organizuojant eksporto skatinimo veiklas (50 balų) 2. Projekto poveikis pareiškėjo atstovaujamoms projekte dalyvaujančioms įmonėms (40 balų) | Priemonės tikslas – paskatinti MVĮ kuo daugiau dėmesio skirti naujų užsienio rinkų paieškai ir esamų rinkų plėtrai. Tačiau projektų naudos ir kokybės vertinimo metu prioritetas teikiamas ne projekto poveikiui (eksporto didėjimui) pareiškėjo atstovaujamoms, projekte dalyvaujančioms įmonėms, bet pareiškėjo anksčiau įgyvendintoms eksporto skatinimo veikloms – projektų skaičiui ir projektų vertei. Atkreiptinas dėmesys į tai, kad projektų skaičius ir projektų vertė tiesiogiai nerodo, kiek efektyviai buvo įgyvendinti eksporto skatinimo projektai ir kiek padidėjo tuose projektuose dalyvaujančių įmonių eksportas.  Be to, nėra aišku, kodėl buvo pakeistos 1-o ir 2-o kriterijų proporcijos naudos ir kokybės vertinime, lyginant šios priemonės PFSA Nr. 1 ir PFSA Nr.3.  **Siūlome, kaip ir PFSA Nr. 1, šiame PFSA šias kriterijų balų reikšmes:**   1. *Pareiškėjo patirtis, organizuojant eksporto skatinimo veiklas (40 balų)* 2. *Projekto poveikis pareiškėjo atstovaujamoms projekte dalyvaujančioms įmonėms (50 balų)* |
| Naudos ir kokybės vertinimo kriterijus:  1. Pareiškėjo patirtis, organizuojant eksporto skatinimo veiklas | Skiriant balus pagal šį kriterijų vertinama, kiek projektų sėkmingai įgyvendino pareiškėjas per pastaruosius dvejus metus iki paraiškos pateikimo dienos, tačiau nėra įvardinta kas yra “Projektas”. Nesant konkretumo, kyla nesusipratimai projektų vertimo metu. Tai parodė projektų vertinimas pagal PFSA Nr.1.  **Siūlome, prie šio kriterijaus aprašymo patikslinti projekto apibrėžimą:**  *Vertinant pagal šį kriterijų vienu projektu laikoma organizuota viena verslo misija ir/ar vienas grupinis įmonių dalyvavimas tarptautinėse parodose, kuriuose dalyvavo ne mažiau kaip 5 įmonės be pareiškėjo.* |